
1. Motivatie


Sa consideram urmatoarea problema: Avem o retea de conducte prin care poate curge petrol. Fiecare conducta are o capacitate ce determina cantitatea maxima de petrol ce trece prin conducta respectiva intr-o unitate de timp. Considerand ca avem o sursa de unde se pompeaza petrolul si o destinatie unde dorim sa ajunga petrolul, care este debitul maxim de petrol (cantitatea de petrol pe unitatea de timp) ce poate ajunge de la sursa la destinatie folosind reteaua de conducte existenta ?

Aceasta problema poate fi modelata ca o problema de flux maxim. Reteaua de conducte va fi modelata ca un graf orientat, in care conductele vor fi muchiile, iar punctele in care se intersecteaza conductele vor fi nodurile grafului. Graful va avea 2 noduri speciale: sursa, locatia de unde se pompeaza petrolul, si destinatia, locatia unde dorim sa ajunga petrolul.

Probleme de flux maxim apar in multe domenii, precum curgerea lichidelor, linii de asamblare, transportul curentului prin retele de curent electric, cercetari operationale s.a.


In aceasta lucrare voi prezenta cativa algoritmi clasici pentru rezolvarea problemei de flux maxim, precum si cateva extensii ale problemei, care se intalnesc foarte des in practica.
2. Elemente teoretice de baza


O retea de flux este un graf orientat G=(V,E) cu 2 noduri speciale (sursa si destinatia). Fiecarei muchii (u,v) a grafului ii este asociata o valoare cap(u,v) numita capacitatea acelei muchii. Daca nu exista nici o muchie de la un nod u la un nod v, vom defini cap(u,v)=0.

Un flux f intr-o retea de flux G=(V,E) este o functie definita pe VxV, avand valori reale, care respecta urmatoarele conditii:
· pentru orice u si v din V, cap(u,v)>=f(u,v)   (limitare impusa de capacitati)
· pentru orice u si v din V, f(u,v)=-f(v,u)   (anti-simetrie)
· pentru orice u, diferit de s si t, din V, 

Aceste 3 conditii reies si in mod intuitiv:
· fluxul pe fiecare muchie nu trebuie sa depaseasca capacitatea muchiei

· fluxul de la un nod u la un nod v poate fi privit ca flux negativ, avand aceeasi valoare absoluta, de la v la u

· cu exceptia sursei si destinatiei, cantitatea de flux care intra intr-un nod este egala cu cantitatea de flux care iese dintr-un nod

O circulatie intr-o retea de flux este un flux pentru care proprietatea de conservare a fluxului se aplica si nodurilor sursa si destinatie. Astfel, reteaua de flux poate fi considerata ca neavand un nod sursa si unul destinatie. In mod intuitiv, fluxul intr-o astfel de retea poate fi privind ca “circuland” in cicluri in interiorul retelei.

O muchie (u,v) se numeste saturata daca f(u,v)=cap(u,v). Un drum P in reteaua de flux P este saturat de un flux f daca cel putin una din muchiile ce alcatuiesc drumul este saturata.

In figura 2.1 este prezentata o retea de flux cu fluxul reprezentat pe muchii. Numerele asociate muchiilor sunt in formatul capacitate / flux.
[image: image2.png]an




Figura 2.1. O retea de flux si un flux in aceasta retea (s=sursa, t=destinatia).

Fiind data o retea de flux G=(V,E) cu sursa s si destinatia t si o functie de flux f, valoarea fluxului este definita ca fiind 
[image: image3.wmf]å

Î

V

v

v

s

f

)

,

(

 si se noteaza |f|.

Problema fluxului maxim se defineste ca reprezentand determinarea acelei functii de flux f pentru care |f| este maxim.
Lema 2.1


Fie G o retea de flux cu sursa s si destinatia t, si fie f o functie de flux. Valoarea lui f este egala cu 

Demonstratie


Avem |f| = 

Din proprietatea de anti-simetrie a fluxului, f(w,v) = -f(v,w).

Pentru fiecare pereche de varfuri (w,v) din suma 

, f(w,v) si f(v,w) apare exact o data, deci valoarea acestei sume este 0.

Aplicam proprietatea de anti-simetrie pe al doilea termen din partea dreapta si obtinem |f| = 

. Folosind proprietatea de anti-simetrie si de conservare a fluxului, primul termen este egal cu 0, rezultand |f| = 

Lema 2.2

Fie G=(V,E) o retea de flux cu sursa s si destinatia t. Exista un flux in G avand o valoare pozitiva daca si numai daca exista un drum in G de la s la t.
Demonstratie


Sa presupunem ca exista un drum P de la s la t. Fie e o muchie de pe acest drum avand capacitatea c>0 minima dintre capacitatile tuturor muchiilor de pe drum. Este usor de observat ca daca atribuim un flux egal cu c fiecarei muchii de pe drumul P si 0 pe celelalte muchii ale retelei obtinem un flux f avand |f|=c>0.

Pentru celalalt sens al demonstratiei, sa presupunem ca f este un flux avand o valoare pozitiva in reteaua de flux G. Sa presupunem ca nu se poate ajunge de la sursa s la destinatia t. Fie V’ multimea de noduri care pot fi atinse din s. Conform presupunerii t nu apartine lui V’.

Fie w un nod din V’. Vom arata mai intai ca 

Pentru orice v din V\V’, intrucat el nu poate fi atins din s, nu exista nici o muchie de la w la v, deci cap(w,v)=0, ceea ce implica f(w,v)<=0, conform proprietatii de limitare impusa de capacitati.

Vom scrie |f| = 

. Datorita proprietatii de anti-simetrie si conservare a fluxului, primul termen este 0. Asadar, |f| <= -

= 0 (din proprietatea de conservare a fluxului).

Rezulta ca |f|<=0, ceea ce este contrar ipotezei ca fluxul are o valoare pozitiva. Astfel, demonstratia este completa.

Dandu-se o retea de flux G=(V,E) si un flux f in aceasta retea, reteaua reziduala Gf=(V,E’) a lui G (relativ la fluxul f) este o retea de flux care are aceeasi multime de noduri ca si G, iar pentru fiecare pereche de noduri (u,v), daca avem cap(u,v)>f(u,v), atunci (u,v) este o muchie in Gf avand capacitatea cap(u,v)-f(u,v).

In figura 2.2 este prezentata reteaua reziduala a retelei de flux din figura 2.1 (relativa la functia de flux descrisa tot in figura 2.1).

Figura 2.2. Reteaua de flux reziduala a retelei de flux din figura 2.1.


Se observa ca in reteaua reziduala pot aparea muchii noi, care nu existau in reteaua originala. Insa, pentru perechi de noduri intre care nu exista muchie in reteaua originala, nu apar muchii in reteaua reziduala, deoarece capacitate corespunzatoare perechii de noduri este egala cu fluxul si ambele au valoarea 0. Astfel, numarul de muchii din reteaua reziduala este cel mult de 2 ori mai mare decat numarul de mcuhii din reteaua originala.
Lema 2.3


Fie G=(V,E) o retea de flux si f un flux in G. Daca f* este un flux in reteaua reziduala Gf, atunci functia f+=f+f*, definita ca f+(u,v)=f(u,v)+f*(u,v) este un flux cu valoarea |f+|=|f|+|f*| in G.
Demonstratie


Este de ajuns sa verificam ca functia f+ satisface toate cele 3 proprietati ale unei functii de flux. Pentru fiecare pereche de noduri (u,v) vom nota cu cap(u,v) capacitatea in reteaua originala si cu capf(u,v) capacitatea in reteaua reziduala.
(1)
Proprietatea de limitare impusa de capacitati

Calculam valoarea cap(u,v)-f+(u,v)=cap(u,v)-f(u,v)-f*(u,v). 

Din definita lui capf(u,v)=cap(u,v)-f(u,v) si fiindca capf(u,v)-f*(u,v)>=0, vom avea cap(u,v)-f+(u,v)>=0

(2)
Proprietatea de anti-simetrie

Intrucat atat f(u,v) cat si f*(u,v) sunt fluxuri in retelele corespunzatoare, avem f(u,v)=-f(v,u) si f*(u,v)=-f*(v,u). Prin urmare, vom avea si f+(u,v)=-f+(v,u).
(3)
Proprietatea de conservare a fluxului

Aceasta proprietatea rezulta, la fel ca si cea anterioara, foarte usor din faptul ca atat f(u,v) si f*(u,v) sunt fluxuri in retelele corespunzatoare.
Teorema 2.4

Fie G o retea de flux si f un flux in aceasta retea. Fluxul f este maxim daca si numai daca reteaua reziduala Gf nu are nici un flux de valoare pozitiva sau, echivalent, daca in reteaua reziduala nu exista nici un drum de la sursa la destinatie.
Demonstratie


Faptul ca ultimele 2 conditii sunt echivalente rezulta din lema 2.2.

Sa presupunem ca f este un flux maxim in G. Daca reteaua reziduala Gf are un flux pozitiv f*, atunci, conform lemei 2.3, fluxul f+=f+f* ar fi un flux pentru reteaua G. Intrucat |f+|=|f|+|f*| > |f|, fluxul f nu ar fi maxim, obtinand astfel o contradictie. Asadar, in reteaua reziduala Gf nu exista nici un flux de valoare pozitiva.


Pentru celalalt sens al demonstratiei, vom presupune ca f nu este un flux maxim in G. Fie fmax un flux maxim in G. Astfel, |fmax| - |f| > 0. Acum vom defini o functie f-(u,v) pe fiecare pereche de noduri (u,v) in reteaua reziduala Gf, dupa cum urmeaza: f-(u,v)=fmax(u,v)-f(u,v).

Vom arata ca functia f- este un flux valid pentru Gf.


f- are proprietatea de limitare impusa de capacitati. Deoarece capf(u,v)=cap(u,v)-f(u,v), avem capf(u,v)-f-(u,v) = cap(u,v)-f(u,v)-f-(u,v) = cap(u,v)-fmax(u,v) >= 0 (deoarece fmax este un flux valid in G).

Functia f- satisface conditiile de anti-simetrie si de conservare a fluxului, deoarece aceste conditii sunt satisfacute si de f, respectiv fmax.

Astfel, f- este un flux valid in Gf si avem |f-| = 

 = |fmax| - |f| > 0. Asadar, reteaua reziduala are un flux pozitiv, ceea ce contrazice ipoteza. Astfel, demonstratia este completa.

Teorema 2.4 sugereaza o metoda clasica de constructie a unui flux maxim intr-o retea de flux, numita metoda Ford-Fulkerson. Aceasta metoda este descrisa in figura 2.3.
Algoritmul Ford-Fulkerson

Intrare: o retea de flux G=(V,E)

Iesire: un flux maxim f in reteaua G

1. Fie f(u,v)=0 pentru orice pereche de noduri (u,v) ale lui G
2. Construieste reteaua reziduala Gf
3. cat timp exista un flux pozitiv in reteaua reziduala Gf executa:

3.1. construieste un flux pozitiv f* in Gf

3.2. fie f = f + f* noul flux in G

3.3. construieste noua retea reziduala Gf

Figura 2.3. Algoritmul Ford-Fulkerson pentru determinarea fluxului maxim intr-o retea de flux.


Singura problema ramasa este modul in care construim un flux f* in reteaua reziduala Gf. Pentru a gasi un astfel de flux au fost propusi multi algoritmi.


3. Metoda saturarii celui mai scurt drum

Metoda saturarii celui mai scurt drum este o metoda de succes in construirea fluxului f* in reteaua reziduala Gf deoarece limiteaza destul de mult numarul de iteratii ale ciclului “cat timp”.

Lungimea unui drum este calculata ca fiind numarul de muchii din care este alcatuit drumul respectiv. In continuare vom presupune de fiecare data ca graful are N noduri si M muchii.
3.1. Algoritmul Edmond Karp


Edmond si Karp au sugerat ca metoda de constructie a fluxului f* in reteaua reziduala determinarea celui mai scurt drum intre sursa si destinatie si saturarea acestuia. Se observa intuitiv ca fiecare executie a acestui proces satureaza cel putin o muchie. Dupa O(M) astfel de executii, toate drumurile minime dintre sursa si destinatie sunt saturate si distanta dintre sursa si destinatia trebuie sa creasca. Aceasta implica faptul ca dupa O(N*M) astfel de executii, distanta dintre s si t va deveni mai mare decat N sau, altfel spus, t nu va mai fi accesibil din s. Folosind algoritmul Edmond-Karp pentru a determina fluxul f* in reteaua reziduala, complexitatea algoritmului Ford-Fulkerson devine O(N*M2).
3.2. Algoritmul lui Dinic


Dinic a propus o alta abordare, bazata pe saturarea tuturor drumurilor minime dintre s si t in Gf.


Fie G=(V,E) o retea de flux. Un flux f in aceasta retea se numeste cel mai scurt flux de saturare daca f(u,v) > 0 impica faptul ca (u,v) este o muchie de pe un drum minim de la s la t si fluxul f satureaza orice drum minim de la s la t.

Pentru fiecare nod v dintr-o retea de flux G vom nota cu dist(v) lungimea celui mai scurt drum in G de la s la v. In mod similar, daca f este un flux in G, vom nota cu distf(v) lungimea celui mai scurt drum de la s la v in Gf.
Lema 3.2.1


Fie G o retea de flux cu sursa s si destinatia t si fie f un cel mai scurt flux de saturare in G. Atunci dist(t)<distf(t).
Demonstratie


Intai facem observatia ca daca un nod v se afla pe un drum minim de la s la un nod w din G, atunci sub-drumul de la s la v este un drum minim de la s la v.

Vom demonstra 2 fapte.
Faptul 1. Sa presupunem ca (v,w) este o muchie in Gf. Atunci dist(w)<=dist(v)+1.


Sa presupunem ca (v,w) este o muchie in G. Atunci, intrucat orice drum minim de la s la v plus muchia (v,w) este un drum de la s la w, a carui lungime nu poate fi mai mica decat dist(w), avem dist(w)<=dist(v)+1.

Daca (v,w) nu este o muchie in G, atunci, intrucat (v,w) este o muchie in reteaua reziduala Gf a lui G relativ la fluxul f, valoarea f(w,v) trebuie sa fie mai mare decat 0. Intrucat f este un cel mai scurt flux de saturare, el poate avea valori pozitive numai pentru muchiile apartinand drumurilor minime de la s la t. Astfel, (w,v) apartine unui drum minim de la s la t. Atunci subdrumul lui P de la s la w este un drum minim pana la w si subdrumul lui P de la s la v este un drum minim pana la v. Astfel, dist(w)=dist(v)-1 care implica evident dist(w)<=dist(v)+1.
Faptul 2. Pentru orice nod v, avem dist(v) <= distf(v).

Sa presupunem ca r=distf(v). Fie (s,v1,v2,..,vr-1,v) un drum minim in Gf de la s la v. Atunci, conform faptului 1, avem dist(v)<=dist(vr-1)+1, dist(vi)<=dist(vi-1)+1, pentru i=2,..,r-1 si dist(v1)<=dist(s)+1.

Astfel, dist(v) <= dist(vr-1)+1 <= dist(vr-2)+2 <= .. <= dist(v1)+r- 1 <= dist(s)+r = r = distf(v). Astfel, am demonstrat faptul 2.

Faptul 2 arata ca dist(t)<=distf(t). Astfel, pentru a demonstra lema, ajunge sa aratam ca dist(t) si distf(t) sunt distincte. Vom presupune contrariul, ca dist(t)=distf(t)=r si vom obtine o cotradictie.

Fie P=(v0,v1,..,vr-1,vr) un drum minim in reteaua reziduala Gf de la sursa s la destinatia t, unde s=v0 si t=vr. Din faptul 1 avem dist(vr)<=r. Din presupunerea noastra avem, de asemenea, dist(vr)=dist(t)=r. Astfel, se obtin relatiile dist(vi+1)=dist(vi)+1, pentru i=0,..,r-1. Aceasta implica fatul ca (vi,vi+1) sunt muchii si in reteaua originala. Daca (vi,vi+1) nu ar fi o muchie in reteaua originala G, atunci intrucat (vi,vi+1) este o muchie in reteaua reziduala Gf, (vi+1,vi) trebuie sa fie o muchie in G, cu f(vi+1,vi)>0. Deoarece f este un cel mai scurt flux de saturare, f(vi+1,vi)>0 implica faptul ca muchiile (vi+1,vi) se afla pe un drum minim de la s la t. Dar aceasta ar implica ca dist(vi+1)=dist(vi)-1, contrazicand rezultatul obtinut dist(vi+1)=dist(vi)+1.

Astfel, toate muchiile (vi,vi+1), i=0,..,r-1, sunt muchii in reteaua originala G, deci si P este un drum in G. Intrucat P are lungime r si dist(t)=r, P este un drum minim de la s la t. Intrucat f este un cel mai scurt flux de saturare, drumul P trebuie sa fie saturat de fluxul f, deci nu ar trebui sa existe in reteaua reziduala. Aceasta concluzie contrazice presupunerea ca P este un drum in Gf.

Aceasta contradictie demonstreaza faptul ca dist(t)<distf(t).
Teorema 3.2.2


Daca in fiecare executie a ciclului “cat timp” din pasul 3 al algoritmului Ford-Fulkerson construim un cel mai scurt flux de saturare f* in reteaua reziduala Gf, atunci numarul de executii ale ciclului este limitat superior de n-1.
Demonstratie


Sa presupunem ca f* este un cel mai scurt flux de saturare in reteaua reziduala Gf. Conform lemei 3.2.1, distanta de la s la t in reteaua reziduala (Gf)f* (reteaua reziduala a lui Gf, relativ la fluxul f*) este cel putin cu 1 mai mare decat distanta de la s la t in Gf. Reteaua reziduala (Gf)f* a lui Gf relativ la fluxul f* este reteaua reziduala a lui G relativ la fluxul f+f*, Gf+f*. Acest lucru poate fi verificat usor din urmatoarea relatie: capf(u,v) – f*(u,v) = cap(u,v) – f(u,v) –f*(u,v) = cap(u,v) – [f+f*](u,v).

Astfel, distanta de la s la t in reteaua reziduala curenta este cu cel putin 1 mai mare decat distanta de la s la t in reteaua reziduala a executiei anterioare a ciclului “cat timp”. Intrucat distanta initiala dintre s si t este cel putin 1 si distanta maxima intre oricare doua noduri poate fi cel mult N-1, concluzionam ca ciclul “cat timp” se poate executa de cel mult N-1 ori.

Problema ramasa este cum sa construim un cel mai scurt flux de saturare in reteaua reziduala Gf. Prin definitie, un cel mai scurt flux de saturare satureaza toate drumurile minime de la s la t si are valori pozitive numai pe muchiile apartinand cel putin unui drum minim. Astfel, constructia unui cel mai scurt flux de saturare poate fi impartita in 2 etape:

(1) gasirea tuturor drumurilor minime intre s si t in Gf
(2) saturarea tuturor acestor drumuri


Intrucat pot exista prea multe drumuri minime, de ordinul O(2N), nu este fezabil sa le enumeram pe toate. De aceea, vom construi o subretea L0 in Gf, numita retea stratificata, care contine exact acele muchii ce se afla pe drumurile minime dintre s si t.

Reteaua stratificata L0 a lui Gf poate fi construita folosind o varianta modificata a algoritmului standard de cautare in latime (breadth first search). Practic, dupa determinarea distantelor de la sursa la fiecare nod v, dist(v), se vor elimina toate nodurile w diferite de t care au dist(w)>=dist(t). Apoi se vor pastra doar acele muchii din retea dintre doua noduri (u,v) care au proprietatea ca dist(w)=dist(u)+1. In ultima etapa a algoritmului, se va parcurge reteaua nou obtinuta in sensul invers al muchiilor, incepand din t, si apoi vor fi eliminate toate nodurile care nu au putut fi atinse din t, impreuna cu toate muchiile incidente.

Timpul de executie al acestui algoritm este O(N+M), dar poate fi considerat O(M) pentru toate cazurile de interes (daca M este mai mic decat N-1, graful dat, ignorand sensurile muchiilor, nu ar fi conex, iar nodurile care nu se afla in aceeasi componenta conexa cu s si t vor fi eliminate, obtinand astfel M>=N-1).

Fiind data reteaua stratificata L0, algoritmul lui Dinic pentru saturarea tuturor drumurilor minime de la s la t este foarte simplu si poate fi descris dupa cum urmeaza. Incepand din nodul s, urmam muchiile din L0 pentru a gasi un drum P de lungime cel mult dist(t). Acest drum poate fi gasit urmand, la fiecare pas, orice muchie ce conduce spre stratul urmator. Drumul P poate fi construit in timp O(dist(t)) = O(N). Daca ultimul nod al drumului este t, atunci am gasit un drum de la s la t. Alegem valoarea c, reprezentand capacitatea minima a unei muchii de pe acest drum si cresteam valoarea fluxului pe fiecare muchie de pe drum cu c. Vom elimina apoi toate muchiile saturate (cel putin una). Daca nodul terminal v al lui P nu este t, atunci din v nu se mai poate ajunge in t. In aceste conditii, putem elimina nodul v si toate muchiile incidente cu acesta.

In concluzie, utilizand procesul descris, care are complexitate O(N), se va elimina cel putin o muchie. Dupa O(M) astfel de procese nodurile s si t se deconecteaza, adica toate drumurile minime dintre s si t se satureaza. Complexitatea totala este O(N*M).
Teorema 3.2.3


Timpul de executie al algoritmului de flux maxim al lui Dinic este O(N2*M).
Demonstratie


Teorema 3.2.2 afirma ca bucla “cat timp” din pasul 3 al algoritmului se executa de cel mult N-1 ori. In fiecare executie a buclei se construieste o retea stratificata in timp O(N) si un cel mai scurt flux de saturare, in complexitate O(N*M). Asadar, complexitatea totala este O(N2*M).
3.3. Algoritmul lui Karzanov


In algoritmul de flux maxim al lui Dinic, timpul de executie al buclei “cat timp” este dominat de constructia celui mai scurt flux de saturare, in timp O(N*M). Daca aceasta etapa ar putea fi imbunatatita, complexitatea temporala a intregului algoritm ar putea fi imbunatatita. In aceasta sectiune voi prezenta un algoritm dat de Karzanov, care imbunatateste acest pas.

In algoritmul lui Dinic, in reteaua stratificata, la fiecare pas se elimina cate o muchie, fiind necesari O(M) astfel de pasi. Ideea de baza a lui Karzanov este de a reduce numarul necesar de iteratii din constructia celui mai scurt flux de saturare de la O(M) la O(N). La fiecare iteratie, in loc sa se satureze o muchie, este saturat un nod. Intrucat exista cel mult N noduri in reteaua stratificata, numarul de iteratii va fi cel mult N.

Fie v un nod in reteaua stratificata L0=(V0,E0). Vom defini capacitatea nodului v, cap(v), ca fiind cap(v) = min{

}. Altfel spus, capacitatea unui nod este minimul dintre suma capacitatilor muchiilor care intra in nodul respectiv si suma capacitatilor muchiilor care ies din nodul respectiv. Pentru nodurile s si t, se considera sumele capacitatilor muchiilor care intra in nod, respectiv care ies din nod, egale cu 0.

Daca incepem dintr-un nod v oarecare si incercam sa impingem un flux egal cu cap(v) prin v, s-ar putea sa nu fie intotdeauna posibil. Insa daca alegem nodul w din L0 avand cea mai mica capacitate, nu mai avem aceasta problema. Daca incercam sa impingem cap(w) unitati de flux prin nodul w, unde w are cea mai mica capacitate, prin nici un alt nod v nu va trebui sa impingem mai mult de cap(w) unitati de flux. Astfel, putem impinge intotdeauna fluxul pana la destinatie (daca nu avem noduri din care nu se mai poate ajunge la destinatie). In mod similar, putem trage cantitatea cap(w) de flux de pe muchiile care intra in w, ajungand pana la sursa s. Acest proces satureaza nodul w. Astfel, nodul w poate fi eliminat din reteaua stratificata L0 pentru iteratiile urmatoare.

Acum putem descrie in mod formal algoritmul lui Karzanov. Vom incepe cu un nod v avand cea mai mica capacitate cap(v) si vom impinge un flux egal cu cap(v) pana la destinatie. Acest proces, numit Push(v, fv), este descris in figura 3.3.1 si este similar cu o parcurgere in latime a grafului incepand din nodul v. Vom folosi vectorul fl[w] pentru a memora cantitatea de flux ceruta spre a fi impinsa prin nodul w. fl[w]=0 va implica faptul ca nodul w nu a fost vizitat.

Vom face cateva remarci asupra algoritmului Push(v,fv). Intai vom presupune ca nu exista noduri de la care nu se mai poate ajunge in t, in reteaua L0. Aceasta conditie este respectata cand construim reteaua L0. Vom mentine aceasta conditie cand eliminam noduri si muchii din retea.

Algoritmul Push(v,fv), spre deosebire de cautarea in latime standard, s-ar putea sa nu viziteze toate nodurile accesibile din v. In schimb, pentru fiecare nod u, avand o cantitate fl[u] ceruta spre a fi impinsa prin acest nod, algoritmul se uita la muchiile care ies din u, pentru a impinge cantitatea fl[u] prin aceste muchii. O data ce cantitatea dorita este impinsa pe unele din aceste muchii, algoritmul va ignora celelalte muchii. Sa observam ca, intrucat fluxul impins, egal cu cap(v), reprezinta valoarea minima a capacitatilor nodurilor, valorile fl[u] nu pot fi mai mari decat cap(v) si, deci, nici mai mari decat cap(u). Astfel, cantitatea fl[u] de flux va putea fi mereu impinsa prin nodul u.

Cand un flux f’ este impins de-a lungul unei muchii (u,w), adunam f’ la fl[w]. 

Push(v, fv)

Intrare: reteaua stratificata L0
1. initializeaza Q cu v // Q este o coada

2. fl[v] = cap[v]
3. cat timp Q nu este goala executa
3.1. u <-Q ; f0=fl[u] ;
3.2. cat timp f0>0 executa
3.2.1. alege o muchie (u,w) care iese din u

3.2.2. daca fl[w]=0 si w != t atunci pune pe w in Q

3.2.3. daca cap(u,w)<=f0 atunci
3.2.3.1.  fv(u,w)=cap(u,w);

3.2.3.2.  sterge muchia (u,w) din reteaua stratificata

3.2.3.3.  fl[w] = fl[w] + cap(u,w)
3.2.3.4.  f0 = f0 – cap(u,w)



      altfel

3.2.3.5.  fv(u,w) = f0;
3.2.3.6.  fl[w] = fl[w] + f0;

3.2.3.7.  cap(u,w) = cap(u,w) – f0;
3.2.3.8.  f0 = 0;

3.3. daca u != v atunci cap(u) = cap(i) – fl[u]
3.4. daca u != v si cap(u) = 0 atunci sterge nodul u 

Figura 3.3.1. Algoritmul Push(v, fv).

Algoritmul Pull(v, fv) este similar algoritmului Push(v, fv). Pornim de la nodul v si tragem un flux fv in valoare de cap(v) catre sursa s. Cautarea in latime se face, de data aceasta, in sensul invers al muchiilor. Astfel, vom tine o copie L0r a lui L0, in care sensurile muchiilor sunt inversate. Aceasta retea inversata se poate construi din L0 in timp O(M). Singurul nod care este vizitat atat de algoritmul Push, cat si de algoritmul Pull este vectorul v. Algoritmul Push viziteaza doar nodurile “de dupa” nodul v, iar algoritmul Pull viziteaza nodurile “dinaintea” lui v.

In figura 3.3.2 este descris algoritmul Pull(v, fv).
Pull(v, fv)
Intrare: reteaua stratificata inversata L0r
1. initializeaza coada Q cu nodul v ; fl[v] = cap[v] ;
2. cat timp Q nu este vida executa
2.1. u este nodul din varful cozii Q ; f0 = fl[u] ;
2.2. cat timp f0 > 0 executa

2.2.1. alege o muchie care intra in u, (w,u)
2.2.2. daca fl[w] = 0 si w != s atunci pune w in Q
2.2.3. daca cap(w,u) <= f0 atunci
2.2.3.1.  fv(w,u) = cap(w, u)
2.2.3.2.  sterge muchia (w,u)

2.2.3.3.  fl[w] = fl[w] + cap(w,u)

2.2.3.4.  f0 = f0 – cap(w,u) 


altfel
2.2.3.5.  fv(w,u) = f0
2.2.3.6.  fl[w] = fl[w] + f0
2.2.3.7.  cap(w,u) = cap(w,u) – f0

2.2.3.8.  f0 = 0

2.3. cap(u) = cap(u) – fl[u]

2.4. daca cap(u) = 0 atunci sterge nodul u

Figura 3.3.2. Algoritmul Pull(v, fv).


Avand subrutinele Push si Pull definite, algoritmul Karzanov pentru determinarea celui mai scurt flux de saturare este descris in figura 3.3.3. 
Algoritmul Karzanov pentru determinarea celui mai scurt flux de saturare
Intrare: reteaua stratificata L0
Iesire: un cel mai scurt flux de saturare f* in Gf
1. calculeaza capacitatile pentru fiecare nod
2. f* = 0
3. cat timp mai exista noduri in L0 executa
3.1. alege un nod v din L0 cu capacitatea minima cap(v)
3.2. daca t nu este accesibil din v atunci sterge v din L0

altfel 
3.2.1. apeleaza Push(v, fv)
3.2.2. apeleaza Pull(v, fv)
3.2.3. f* = f* + fv

Figura 3.3.3. Algoritmul Karzanov pentru determinarea celui mai scurt flux de saturare


In cazul implementarii efective a algoritmului, stergerea dinamica de muchii si noduri din cadrul algoritmului se poate realiza setand cap(u,v)=0, la stergerea muchiei (u,v) ; stergerea efectiva a muchiei (u,v) din lista de adiacenta se face mai tarziu, cand scanam lista respectiva. Daca in timpul scanarii intalnim o muchie (u,v) care are cap(u,v)=0, o stergem din lista si trecem la urmatorul element. Aceasta tehnica se numeste “lazy deletion”. In mod similar tinem un vector care memoreaza daca un nod apartine retelei stratificate sau nu. Exista 2 modalitati prin care un nod v ajunge sa nu mai faca parte din retea: (1) cap(v) devine 0 sau (2) v este eliminat datorita eliminarii altor noduri. Pentru aceasta, vom memora, pentru fiecare nod, cati vecini care au muchie catre el exista (in[v]) si cati vecini catre care are el muchie exista (out[v]). La stergerea unui nod, actualizam valorile in[w] si out[w] ale vecinilor. Daca una din valori devine 0, setam pentru nodul respectiv cap(w)=0. Datorita modului in care algoritmul alege urmatorul nod pentru a-l satura, nodurile cu capacitate 0 vor fi alese primele. Daca un nod cu capacitate 0 este ales, in acel moment el va fi sters efectiv din retea. In felul acesta ne asiguram ca, atunci cand sunt apelate subrutinele Push si Pull nu exista noduri in retea din care nu se mai poate ajunge in nodul destinatie t.
Teorema 3.3.1


Complexitatea algoritmului Karzanov pentru determinarea celui mai scurt flux de saturare este O(N2).
Demonstratie


Pasul 1 are complexitate O(N2). Intrucat la fiecare executie a buclei “cat timp” se elimina cel putin un nod din L0, bucla se executa de cel mult N ori.

Gasirea nodului avand capacitatea cea mai mica se poate face in complexitate O(N). Pana acum, coplexitatea totala este O(N2), insa mai trebuie estimata complexitatea apelurilor Push si Pull.

Sa consideram subrutina Push(v,fv). Pentru a impinge o cantitate de flux fl[u] parcurgem toate muchiile care ies din u. In cazul in care capacitatea muchiei nu este mai mare decat fluxul ramas, saturam muchia si o eliminam din retea. Daca muchia are capacitate mai mare decat fluxul necesar, impingem tot fluxul pe aceasta muchie si nu mai vizitam muchiile urmatoare. O data ce o muchie a fost stearsa, ea nu va mai fi luata in considerare la celelalte apeluri ale subrutinelor Push si Pull.

In toate apelurile subrutinelor Push si Pull, numar total maxim de muchii eliminate este O(N2). Pentru fiecare nod vizitat in cadrul unei ietartii a buclei “cat timp” se viziteaza o singura muchie care nu este imediat eliminata din retea. Asadar, ignorand etapa de eliminare (care are complexitate O(N2) per ansamblu), la fiecare apel Push si Pull sunt vizitate, suplimentar, tot atatea muchii cate noduri sunt vizitate. La o iteratie pot fi vizitate O(N) noduri si, deci, doar O(N) muchii care nu vor fi eliminate. Existand O(N) iteratii, complexitatea totala a tratarii muchiilor care nu se elimina imediat este O(N2). Demonstratia este, astfel, completa.
4. Metoda prefluxului

Metoda prefluxului a fost propusa de Goldberg si Tarjan. Pentru a descrie aceasta metoda vom porni de la examinarea algoritmului de flux maxim al lui Karzanov. Sa consideram subrutina Push(v,fv). Pentru fiecare nod u incercam sa impingem cantitatea de flux dorita fl[u] prin nod. Intrucat aceasta operatie foloseste doar relatiile de vecinatate locale si este independenta de structura globala a retelei de flux, ea se realizeaza foarte eficient. Pe de alta parte, algoritmul lui Karzanov pare prea conservativ: impinge un flux de valoare fl[u] prin nodul u numai atunci cand stie sigur ca acest flux poate fi impins pana la destinatia t.  In plus, impinge flux numai de-a lungul drumurilor minime dintre s si t. Putem generaliza aceasta operatie astfel incat o cantitate mai mare de flux sa poata fi impinsa de-a lungul tuturor drumurilor (nu doar a celor minime) ?

Sa ne gandim la o retea de flux ca la un sistem de conducte de apa, in care nodurile corespund intersectiilor dintre conducte. Fiecare intersectie are o pozitie, astfel incat apa curge doar de la pozitii mai inalte catre pozitii mai joase. Pozitia destinatiei este cea mai mica si pozitia sursei este intotdeauna mai mare decat pozitia destinatiei. Pentru fiecare intersectie u avem e[u], reprezentand cantitatea de flux ceruta spre a fi impinsa prin intersectia respectiva, care la inceput va fi stocata intr-un rezervor privat al intersectiei u. Daca exista o conducta nesaturata (u,w) cu pozitia lui w mai jos decat pozitia lui u, atunci o anumita cantitate de flux poate fi impinsa de-a lungul conductei (u,w). Fluxul impins pare sa curga spre destinatie, deoarece destinatia are pozitia cea mai joasa. In caz ca nu se mai poate impinge flux si mai exista intersectii avand rezervoare care nu sunt goale, ridicam pozitia acestor intersectii pentru a putea realiza impingeri de flux suplimentare.

Cum decidem fluxul cerut e[u] pentru fiecare intersectie ? Conform principiului “presiune mai mare induce viteza mai mare”, vom incerca sa fim agresivi si sa setam e[u] la cantitatea ceruta de pe conductele care intra in u, care s-ar putea sa fie mai mare decat capacitatea lui u. S-ar putea sa constatam in cele din urma ca aceasta cantitate a fost prea mare pentru a trece prin intersectia u. In acest caz vom observa ca, pe masura ce pozitia lui u creste, aceasta va ajunge la o pozitie mai inalta decat sursa, iar fluxul in exces se va scurge inapoi in sursa.

Fie G=(V,E) o retea de flux cu sursa s si destinatia t. O functie f definita pe perechile de varfuri din G se numeste preflux daca satisface proprietatea de limitare impusa de capacitati, proprietatea de anti-simetrie si urmatoarea proprietate de exces nenegativ: 

 este numita fluxul in exces in nodul w si se noteaza cu e[w].

Fluxul in exces e[w] este cantitatea suplimentara de flux pe care vrem sa o mai impingem prin nodul w. 

Conceptul de retea reziduala poate fi extins la prefluxuri intr-o retea de flux. Sa preupunem ca f este un preflux in reteaua de flux G. Reteaua reziduala Gf (a lui G, relativ la f) are aceeasi multime de noduri ca si G, iar (u,v) este o muchie in Gf de capacitate capf(u,v)=cap(u,v)-f(u,v) daca si numai daca cap(u,v)>f(u,v).

Sa observam ca ambele procese descrise anterior, de impingere de-a lungul muchiior nesaturate si de trimitere a excesului de flux inapoi la sursa pot fi implementate printr-un singur tip de operatie de impingere pe muchiile din reteaua reziduala: daca o muchie (u,v) este nesaturata, atunci muchia (u,v) exista si in reteaua reziduala ; daca exista o cerere de flux pozitiv de la s la u de-a lungul unui drum, care ar trebui trimis inapoi la sursa, atunci drumul invers de la u la s exista in reteaua reziduala.

Fiecare retea de flux G are asociata si o functie de inaltime h, astfel incat pentru fiecare nod u din G, h(u) este un intreg nenegativ. Pentru a usura analiza algoritmilor descrisi in continuare, vom pune conditia suplimentara ca functia de inaltime sa fie mai restrictiva cand este asociata cu un preflux, dupa cum urmeaza.

Fie G o retea de flux, f un preflux si h o functie de inaltime asociata lui G. Perechea (f,h) este o schema de preflux pentru G daca pentru orice muchie (u,w) din reteaua reziduala Gf, avem h(u) <= h(w) + 1. 

In continuare voi descrie prima operatie de baza aplicata asupra unei retele de flux avand o schema de preflux. Operatia Push(u,w) este aplicata unei perechi de noduri u si w dintr-o retea de flux G numai cand sunt indeplinite urmatoarele conditii:

· h(u) = h(w) + 1

· capf(u,w) > 0

· e[u] > 0


In acest caz, operatia Push impinge cat mai mult flux posibil (min{capf(u,w), e[u]}) de-a lungul muchiei (u,w) si actualizeaza valorile pentru e[u], e[w] si f(u,w). O descriere formala a operatiei este data in figura 4.1. Operatia Push nu modifica valorile functiei de inaltime, insa modifica fluxul pe muchia (u,w) si excesele de flux din nodurile u si w.
Operatia Push(u,w)
1. f0 = min { e[u], f(u,w) }

2. f(u,w) = f(u,w) + f0 ; f(w,u) = -f(u,w) ;

3. e[w] = e[w] + f0 ; e[u] = e[u] – f0 ;

Figura 4.1. Descrierea operatiei Push.


Urmatoarea lema arata ca operatia Push pastreaza o schema de preflux.
Lema 4.1.


Fie (f,h) o schema de preflux pentru o retea de flux G. Sa presupunem ca operatia Push(u,w) este aplicabila pentru o pereche de noduri u si w in G. Atunci, dupa aplicarea operatiei Push(u, w), noile valori ale lui f si h formeaza in continuare o schema de preflux.

Demonstratie


Operatia Push(u,w) modifica doar valori legate de nodurile u si w si de muchia (u,w). Pentru noua valoare a lui f, avem:
(1) Proprietatea de limitare impusa de capacitati este pastrata: deoarece capf(u,w) >= f0 si capf(u,w) este egala cu cap(u,v) minus vechea valoare f(u,w) ; deci cap(u,w) >= vechea valoare a lui f(u,w) + f0.
(2) Proprietatea de anti-simetrie este pastrata, conform pasului 2

(3) Proprietatea de exces nenegativ este pastrata: e[u] scade cu o valoare f0 <= e[u], iar e[w] creste


Pentru a considera restrictiile referitoare la functia de inaltime, sa observam ca singura muchie noua posibila este muchia (w,u). Intrucat operatia Push(u,w) nu modifica valoarile functiei de inaltime, avem h[w] = h[u] - 1, care este mai mica decat h[u] + 1.

Acum vom considera a doua operatie de baza, Lift(v), aplicata unei scheme de preflux. Operatia Lift este aplicata unui nod v intr-o schema de preflux (f,h) cand pozitia lui v este prea jos pentru ca operatia Push sa impinga flux prin v. Asadar, pentru a aplica operatia Lift asupra unui nod v, trebuie sa fie indeplinite urmatoarele 3 conditii:
· e[v] > 0

· exista o muchie (v,w) ce iese din v, in reteaua reziduala Gf
· pentru fiecare muchie de iesire din v, (v,w) avem h(v) < h(w) + 1 (conditia este echivalenta cu h(v) diferit de h(w) + 1, deoarece pentru o schema de preflux avem mereu h(v) <= h(w) + 1 )


Operatia Lift(v) este descrisa in figura 4.2. Trebuie observat ca ea nu schimba valoarea prefluxului. 
Operatia Lift(v)
1. fie w0 nodul avand h(w0) minim dintre toate nodurile w pentru care exista o muchie (v,w) in Gf
2. h(v) = h(w0) + 1

Figura 4.2. Descrierea operatiei Lift.

Lema 4.2


Fie (f,h) o schema de preflux pentru o retea de flux G. Sa presupunem ca Lift(v) este aplicabila unui nod v din G. Atunci, dupa aplicarea lui Lift(v), noile valori pentru f si h formeaza o schema de preflux.
Demonstratie


Intrucat operatia Lift(v) nu modifica valoarea prefluxului f, trebuie doar sa verificam ca noile valori ale functiei de inaltime inca formeaza o schema de preflux impreuna cu prefluxul f. Pentru aceasta, trebuie doar sa verificam muchiile care au un capat in v.

Pentru orice muchie care intra in v, (u,v), aveam, inainte de aplicarea operatiei Lift(v), h(u) <= h(v) + 1. Intrucat in urma aplicarii, h(v) a crescut cu cel putin 1, conditia h(u) <= h(v) + 1 este respectata in continuare.

Pentru orice muchie (v,w) care iese din v, prin alegerea nodurului w0, avem h(w) >= h(w0). Astfel, noua valoare a lui h(v) = h(w0) + 1 nu este mai mare decat h(w) + 1.

Avand definite operatiile Push si Lift, putem descrie algoritmul de flux maxim care foloseste metoda prefluxului. Acest algoritm este dat in figura 4.3.
Algoritm de determinare a fluxului maxim folosind metoda prefluxului
Intrare: o retea de flux G cu o sursa s si o destinatie t
Iesire: un flux maxim f in G
1. pentru fiecare nod v din G executa h[v] = 0; e[v] = 0;
2. pentru fiecare pereche de noduri u si w din G executa f(u,w)=0
3. h(s) = N
4. pentru fiecare muchie (s,v) care iese din s executa
4.1. f(s,v) = -f(v,s) = cap(s,v)
4.2. e[v] = cap(s,v)

5. cat timp exista un nod v diferit de s si t cu e[v] > 0 executa
5.1. alege un nod v diferit de s si t cu e[v] > 0
5.2. daca Push este aplicabila unei muchii (v,w) din Gf atunci
5.2.1. Push(v,w)


altfel

5.2.2. Lift(v)

Figura 4.3. Algoritmul de determinare a fluxului maxim folosind metoda prefluxului
Lema 4.3


Fie f un preflux intr-o retea de flux G. Daca un nod u0 are un exces pozitiv e[u0] > 0, atunci exista un drum in reteaua reziduala Gf de la u0 la sursa s.
Demonstratie


Fie V0 multimea nodurilor accesibile din u0 in reteaua reziduala Gf. Sa consideram orice pereche de noduri v si w astfel incat v apartine lui V0 si w nu apartine lui V0. Intrucat in Gf nodul v este accesibil din nodul u0, iar nodul w nu este accesibil, nu exista muchie de la v la w in Gf. Astfel, capf(v,w)=0, ceea ce, prin definitie, implica ca in reteaua de flux originala avem f(v,w)=cap(v,w)>=0, f(w,v)<=0. 

Acum sa consideram 

. Primul termen din partea dreapta este egal cu 0 datorita anti-simetriei, iar al doilea nu poate fi mai mare decat 0, deoarece f(w,v) <= 0, pentru orice v in V0 si w in afara lui V0. Astfel, avem 

<=0. Daca sursa s nu se afla in multimea V0, atunci, intrucat e[u0] > 0 si datorita proprietatii de exces nenegativ avem pentru toate celelalte noduri v din V0 e[v] >= 0, obtinem rezultatul 

>0, ceea ce reprezinta o contradictie. In concluzie, sursa s trebuie sa fie accesibila din nodul u0, deci trebuie sa existe un drum de la u0 la s.
Lema 4.4

Algoritmul ce foloseste metoda prefluxului se termina cu un flux maxim f in reteaua de flux G.

Demonstratie


Pasii 1-3 initializeaza valorile lui f si h. Este usor de observat ca dupa aceste initializari, f reprezinta un preflux in reteaua de flux G. Pentru a verifica ca in acest moment perechea (f,h) este o schema de preflux, sa observam ca f are valori pozitive numai pentru muchiile care ies din sursa s, saturand toate aceste muchii. Astfel, in reteaua reziduala Gf, din sursa s nu iese nici o muchie. In plus, toate nodurile au inaltime 0, cu exceptia sursei, care are inaltime N. Atunci, daca (u,v) este o muchie in reteaua reziduala Gf, u diferit de s si h[u] = 0, deci se respecta proprietatea h[u] <= h[v] + 1. Aceasta arata ca la sfarsitul pasului 4 al algoritmului, peereches (f,h) este o schema de preflux a retelei de flux G.

O iteratie a ciclului “cat timp” de la pasul 5 aplica ori o operatie de tip Push, ori una de tip Lift. Conform lemelor 4.1 si 4.2, in urma aplicarii operatiei, noile valori pentru f si h formeaza, in continuare, o schema de preflux. 

Trebuie sa aratam validitatea pasului 5.2, si anume ca daca nu se poate aplica nici o operatie de tip Push unei muchii (v,w) ce iese din nodul v, atunci se poate aplica o operatie de tip Lift. Conform pasului 5.1, avem e[v] > 0. Conform lemei 4.3, trebuie sa existe o muchie (v,w) care iese din v, in reteaua reziduala Gf. Daca operatia Push nu poate fi aplicata nici unei muchii (v,w) ce iese din v, trebuie sa avem h(v) diferit de h(w) + 1 pentru fiecare astfel de muchie. Intrucat (f,h) este o schema de preflux, h(u)<=h(w)+1, deci, conform observatiei anterioare, h(v) < h(w) + 1 pentru fiecare muchie (v,w) din reteaua reziduala. Aceasta conditie ne asigura ca operatia Lift se poate aplica.

Acum vom demonstra ca atunci cand algoritmul ce foloseste metoda prefluxului se termina, prefluxul f este un flux obisnuit avand valoare maxima in reteaua de flux G. Algoritmul se termina cand conditia din pasul 5 nu mai este indeplinita. Altfel spus, pentru fiecare nod v diferit de sursa si destinatie, avem e[v] = 0. Conform definitiei, aceasta inseamna ca pentru toate nodurile v diferite de s si t avem 

=0. Astfel, functia f satisface proprietatea de conservare a fluxului. Intrucat f este un preflux, el satisface, de asemenea, atat proprietatea de limitare impusa de capacitati, cat si proprietatea de anti-simetrie. Prin urmare, cand algoritmul se termina, prefluxul f este un flux obisnuit.

Pentru a arata ca acest flux este maxim, conform teoremei 2.4, trebuie sa aratam doar ca nu exista nici un drum de la sursa s la destinatia t in reteaua reziduala Gf. Sa presupunem ca ar fi adevarat contrariul si ca exista un drum P in Gf de la s la t. Fara pierderea generalitatii, vom presupune ca acest drum este un drum simplu, de lungime mai mica decat N. Fie P=v0,v1,..,vk, unde s=v0, vk=t si k < N. Intrucat (vi,vi+1), cu 0<=i<k, sunt muchii in reteaua reziduala Gf si perechea (f,h) este o schema de preflux pentru G, trebuie sa avem h(vi)<=h(vi+1)+1 pentru orice 0<=i<=k-1. Prin urmare, h(s)=h(v0)<=h(v1)+1<=h(v2)+2<=..<=h(vk)+k=h(t)+k. Intrucat h(s)=N si h(t)=0, formula anterioara implica N<=k, obtinand o contradictie. Asadar, nu exista nici un drum de la sursa s la destinatia t in reteaua reziduala Gf, iar fluxul f obtinut de algoritm este un flux maxim pentru reteaua de flux G.

In continuare vom analiza timpul de executie al algoritmului, care este dominat de timpul de executie al pasului 5, care, la randul lui, este dominat de numarul de apeluri Push si Lift. Prin urmare, o limita superioara pentru numarul de apeluri va impune si o limita pentru timpul de executie al algoritmului.
Lema 4.5

Fir (f,h) schema de preflux obtinuta la finalul algoritmului ce foloseste metoda prefluxului. Atunci pentru fiecare nod v0 al retelei de flux G avem h(v0)<=2*N-1.
Demonstratie


Daca nodul v0 nu obtine niciodata un exces pozitiv e[v0]>0, el nu este selectat niciodata in pasul 5, inaltimea lui ramanand nemodificata.

Sa presupunem acum ca nodul v0 a obtinut un exces pozitiv e[v0] > 0 in timpul executiei algoritmului. Fie (f’,h’) ultima schema de preflux din timpul executiei ciclului “cat timp” in care v0 are e[v0] > 0. Conform lemei 4.3, exista un drum in reteaua reziduala de la v0 la s. Fie acest drum P’=v0,v1,..,vk un drum simplu in Gf’ de la v0 la s, unde vk=s si k<=N-1. Atunci intrucat (f’,h’) este o schema de preflux, avem h’(vi)<=h’(vi+1)+1, pentru orice 0<=i<k. Aceasta implica imediat h(v0)<=h(s)+k<=2*N-1, intrucat inaltimea sursei nu este schimbata niciodata.

Intrucat executia ciclului “cat timp” modifica excesul lui v0 de la e[v0] la 0, in cadrul acestei executii trebuie sa se apeleze o operatie Push asupra unei muchii care iese din v0, care nu va schimba inaltimea lui v0. Dupa aceasta executie, e[v0] ramane 0, deci v0 nu mai este selectat niciodata si inaltimea lui ramane nemodificata.

In concluzie, la sfarsitul algoritmului, inaltimea lui v0, h(v0), nu este mai mare decat 2*N-1.

Lema 4.6

Numarul total de apeluri al subrutinei Lift este limitat superior de 2*N2-8.

Demonstratie

Conform lemei 4.5, inaltimea unui nod nu poate fi mai mare de 2*N-1. Intrucat fiecare apel Lift(v) mareste inaltimea lui v cu cel putin 1, numarul de apeluri Lift(v) cu parametru nodul v este cel mult 2*N-1. Sa observam ca operatia Lift nu se aplica sursei s si destinatiei t. Astfel, numarul total de apeluri ale operatiei Lift este cel mult (2*N-1)*(N-2)=2*N2-5*N+2. Pentru N>=2, acest numar este mai mic sau egal cu 2*N2-8.
Lema 4.7

Numarul total de apeluri ale subrutinei Push este limitat de O(N2*M).

Demonstratie


Un apel al subrutinei Push(u,w) se numeste apel saturant daca face f(u,w)=cap(u,w). In caz contrar, el este nesaturant. Vom numara intai numarul de apeluri saturante.

Sa presupunem ca avem un apel saturant Push(u,w) pentru muchia (u,w) in reteaua reziduala Gf. Fie valoarea lui h(u) la acest moment egala cu h0. Dupa acest apel nu mai exista nici o muchie (u,w) in reteaua reziduala. Cand poate avea loc urmatorul apel saturant Push(u,w) ? Pentru ca acest apel sa fie posibil, trebuie ca muchia (u,w) sa redevina o muchie a retelei reziduale. Singurul mod de a face (u,w) din nou o muchie a retelei reziduale este de a impinge flux de la w la u, adica de a apela Push(w,u). Pentru a se putea apela Push(w,u), trebuie ca w sa aiba o inaltime mai mare decat u. Asadar, noua valoare a lui h(w) trebuie sa fie cel putin h0+1. Acum, dupa apelul Push(w,u), o noua muchie (u,w) este creata in reteaua reziduala. In mod similar, daca vrem sa aplicam un nou Push(u,w), trebuie ca h(u) sa fie mai mare decat h(w), deci trebuie sa fie cel putin egala cu h0+2. Asadar, intre doua apeluri saturante Push(u,w), inaltimea lu u creste cu cel putin 2. Conform lemei 4.5, inaltimea lui u este limitata de 2*N-1. Astfel, numarul total de apeluri saturante Push(u,w) este limitat de (2*N-1)/2+1<N+1. Sa observam in continuare ca un apel Push(u,w) este executat doar cand (u,w) este o muchie in reteaua reziduala, ceea ce implica ca (u,w) sau (w,u) sunt muchii in reteaua originala de flux G. Exista cel mult 2*M perechi de noduri pentru care se poate apela un Push saturant. Asadar, numarul total de apeluri Push saturante este limitat de 2*M*(N+1).

In continuare vom numara apelurile Push nesaturante. Fie V+ multimea nodurilor u din V\{s,t} cu proprietatea e[u] > 0. Sa consideram valoarea b+=

. Valorea b+ este 0 inaintea pasului 5 al algoritmului. Valoarea b+ este 0 si la sfarsitul algoritmului si ea nu poate deveni negativa in timpul executiei algoritmului. Vom considera cum fiecare din operatiile Push si Lift afecteaza valoarea b+.

Daca Push(u,w) este un apel nesaturant, atunci inaintea apelului u apartine lui V+ si h(u)=h(w)+1, iar dupa operatie excesul e[u] devine 0 si nodul u este eliminat din V+. Sa observam, insa, ca nodul w ar putea fi un nod nou adaugat in V+. Astfel, operatia scade h(u) din b+ si poate adauga valoarea h(u)-1. In orice caz, in urma unui apel nesaturant Push(u,w), valoarea b+ scade cu cel putin 1.

Daca Push(u,w) este un apel saturant, atunci u apartine multimii V+ inaintea operatiei, dar w poate fi adaugat acestei multimi dupa executia operatiei. Conform lemei 4.5, inaltimea h(w) este limitata de 2*N-1. Astfel, fiecare apel Push nesaturant mareste valoarea lui b+ cu cel mult 2*N-1.

Sa consideram acum operatia Lift(v). Cand se aplica aceasta operatie, nodul v este in V+. Intrucat inaltimea lui v, h(v), poate fi cel mult 2*N-1, Lift(v) mareste valoarea b+ cu cel mult 2*N-1.

Conform lemei 4.6, numarul total de apeluri al subrutinei Lift este cel mult 2*N2-8 si conform primei parti a demonstratiei, numarul total de apelui Push saturante este cel mult 2*M*(N+1). Astfel, valoarea totala a lui b+, crescuta de apelurile lui Lift si de apelurile Push saturante poate fi cel mult (2*N-1)*(2*N2-8 + 2*M*(N+1)) <= 4*N3 + 6*N2*M.

Intrucat fiecare apel Push nesaturant descreste valoare b+ cu cel putin 1, iar b+ nu scade sub 0, concluzionam ca numarul total de apelui Push nesaturante este cel mult 4*N3+6*N2*M=O(N2*M).
Teorema 4.8


Algoritmul de determinare a fluxului maxim folosind metoda prefluxului are timpul de executie de ordinul O(N2*M).
Demonstratie


Timpul de executie al algoritmului este dominat de pasul 5, pentru care vom efectua o analiza detaliata.

Pastram 2 vectori bidimensionali f[1..N,1..N] si cap[1..N,1..N] pentru valoarea fluxului si a capacitatii pentru reteaua de flux originala, astfel incat valoarea fluxului dintre 2 noduri si a capacitatii unei muchii pot fi obtinute si modificate in timp constant. In mod similar vom tine vectorii h[1..N] si e[1..N] pentru inaltimea si excesul nodurilor retelei, astfel incat si aceste valori pot fi obtinute si modificate in timp constant.

Reteaua reziduala Gf este reprezentata de o lista de adiacenta Lf astfel incat pentru fiecare nod v din Gf, muchiile (v,w) pentru care h(v) = h(w) + 1 apar la inceputul listei Lf[v]. Vom tine, de asemenea, si o lista OF cu nodurile v cu proprietatea e[v] > 0.

Cu aceste structuri de date, conditia din pasul 5 al algoritmului poate fi verificata in timp constant (ne uitam daca lista OF este goala sau nu), iar in pasul 5.1 obtinem un nod in timp constant din lista OF (primul din lista). Intrucat muchiile (v,w) cu h(v)=h(w)+1 apar la inceput in lista Lf[v] putem verifica in timp constant daca operatia Push poate fi aplicata vreunei muchii (v,w) care iese din v.

Pentru fiecare operatie Push(v,w), modificarile valorilor fluxurilor si exceselor pot fi realizate in timp constant. In plus, daca (w,u) nu era o muchie in Gf (putem verifica acest lucru comparand valorile f[w,u] si cap[w,u]), atunci operatia Push(u,w) creeaza o noua muchie (w,u) in reteaua reziduala Gf. Aceasta noua muchie (w,u) trebuie adaugata la sfarsitul listei Lf[w], deoarece h(w) = h(u) – 1, care este diferit de h(u) + 1. In concluzie, fiecare operatie Push se executa in timp constant. Conform lemei 4.7, numarul total de operatii Push este de ordinul O(N2*M). Astfel, timpul total ocupat cu apelurile operatiilor Push este O(N2*M).

Sa consideram acum operatia Lift. O operatie Lift(v) are nevoie sa gaseasca nodul w0 cu h(w0) minim din lista Lf[v], care se poate realiza in timp O(N). Dupa cresterea valorii h(v), trebuie sa verificam fiecare muchie (u,v) care intra in v pentru a verifica daca h(u)=h(v)+1 si fiecare muchie (v,w) care iese din w pentru a verifica daca h(v)=h(w)+1. Daca da, muchia ar trebui mutata la inceputul listei corespunzatoare din Lf. In orice caz, toate acestea pot fi realizate in timp O(M). Conform lemei 4.6, numarul total de apelui ale operatiei Lift este cel mult 2*N2-8, deci timpul total ocupat cu apelurile operatiei Lift este de ordinul O(N2*M).

In concluzie, timpul de executiei al algoritmului de determinare a fluxului maxim folosind metoda prefluxului este de ordinul O(N2*M). 
5. Teorema de flux maxim – taietura minima


Fie G=(V,E) un graf orientat avand ponderi pozitive asociate muchiilor. O taietura in G este o partitionare a lui V intr-o pereche ordonata (V1,V2) ce consta din 2 submultimi nevide V1 si V2 (V1 reunit cu V2 este egal cu V, iar V1 intersectat cu V2 este multimea vida). Ponderea taieturii (V1,V2) este egala cu suma ponderilor muchiilor (u,v) cu u in V1 si v in V2.

Problema taieturii minime consta in a gasi o taietura avand ponderea minima.


O varianta restransa a problemei taieturii minime este definita pentru retele de flux. Spunem ca (V1,V2) este o taietura pentru reteaua de flux G daca (V1,V2) este o taietura pentru G cand il privim ca un graf orientat avand muchii ce au asociate ponderi egale cu capacitatea corespunzatoare din reteaua de flux G, iar sursa s se afla in V1, iar destinatia t in V2. Vom considera in continuare problema taieturii minime pentru retele de flux.

Capacitatea unei taieturi (V1,V2) pentru o retea de flux G este egala cu ponderea taieturii: cap(V1,V2) = 

O taietura pentru G este minima daca are valoarea minima a capacitatii dintre toate taieturile lui G.
Teorema 5.1


Pentru orice retea de flux G=(V,E), valoarea fluxului maxim in G este egal cu valoarea unei taieturi minime pentru G.
Demonstratie


Fie f un flux in reteaua de flux G si fie (V1,V2) o taietura pentru G. Conform definitiei, avem |f|=

. Din proprietatea de conservare a fluxului avem, de asemenea, 

= 0 pentru orice nod v din V1 \ {s} . Prin urmare, avem |f| = 

Din proprietatea de antisimetrie, f(v,w)=-f(w,v) pentru toate nodurile v si w din V1. Astfel, primul termen din ultima expresie a ecuatiei anterioare este egal cu 0 si, deci, |f| = 

Din proprietatea de limitare impusa de capacitati a fluxului, avem |f|<=

 = cap(V1, V2). Intrucat aceasta inegalitate tine pentru toate fluxurile f si toate taieturile (V1,V2), concluzionam ca valoarea fluxului maxim este cel mult egala cu valoarea capacitatii taieturii minime.

Pentru a demonstra cealalta directie, fie f un flux maxim in reteaua de flux G si fie Gf reteaua reziduala. Din teorema 2.4, nu exista nici un drum de la sursa s la destinatia t in Gf. Vom defini V1 ca fiind multimea nodurilor accesibile din sursa s in Gf si V2 ca fiind celelalte noduri. Atunci s se afla in V1, iar t in V2, deci (V1,V2) este o taietura pentru reteaua de flux G. Avem cap(V1,V2) = 

Sa consideram o muchie (v,w) din G astfel incat v apartine lui V1 si w lui V2. Intrucat (v,w) nu este o muchie in retaua reziduala Gf (in caz contrar, w ar fi fost accesibil din s), avem f(v,w)=cap(v,w). Pe de alta parte, sa presupunem ca (v,w) nu este o muchie in G. Atunci avem cap(v,w)=0 si f(v,w) <= 0. Insa f(v,w) < 0 nu poate fi adevarat caci altfel am avea cap(v,w) > f(v,w) si astfel (v,w) ar fi o muchie in reteaua reziduala Gf. Prin urmare, f(v,w) = 0.

Vom avea, asadar, cap(V1,V2) = 

. Conform primei parti a demonstratiei, termenul din partea dreapta este egal cu |f|. Avem, astfel, |f| >= capacitatea taieturii minime din G.

Cu aceasta, demonstratia este completa.
6. Aplicatii si extensii ale algoritmilor de flux maxim

6.1. Cuplaje in grafuri bipartite


Fie G=(V,E) un graf neorientat. El se numeste bipartit daca V poate fi partitionata in 2 submultimi V1 si V2, astfel incat orice muchie are un capat in V1 si un altul in V2.

Fie G=(V,E) un graf neorientat bipartit. Un cuplaj C in acest graf este o submultime de muchii ale grafului cu proprietatea ca oricare doua muchii din C nu au nici un capat in comun. Un cuplaj C se numeste maxim in cazul in care contine un numar maxim de muchii.

Problema determinarii unui cuplaj maxim intr-un graf bipartit are mai multe rezolvari posibile, printre care si una care utilizeaza determinarea unui flux maxim intr-o retea de flux.

Lema 6.1.1


Fie G o retea de flux avand toate capacitatile numere intregi. Atunci exista un flux maxim in G avand o valoare intreaga pe fiecare muchie.
Demonstratie


Sa consideram fluxul maxim f obtinut prin metoda prefluxului. Se porneste de la un preflux care satisface conditia. De asemenea, initial, toate valorile exceselor de flux asociate fiecarui nod sunt numere intregi (fiind egale cu 0). Prefluxul si excesele de flux sunt modificate numai in urma operatiilor Push. Se observa imediat ca,  in urma aplicarii acestei operatii, prefluxul si excesele de flux raman numere intregi. Asadar, la finalul algoritmului, fluxul maxim obtinut va avea valori intregi pe fiecare muchie.

Fiind dat un graf bipartit B=(V1 U V2, E), putem construi o retea de flux G prin adaugarea unei surse s si a unei destinatii t, adaugand cate o muchie orientata de la s la fiecare nod din V1, adaugand cate o muchie orientata de la fiecare nod din V2 la t, orientand muchiile lui B de la captul din V1 catre capatul din V2 si setand capacitatea fiecarei muchii ca fiind egala cu 1.

Figura 6.1.1. Construirea unei retele de flux asociate unui graf bipartit.

Teorema 6.1.2


Fie G reteaua de flux construita dintr-un graf bipartit B, conform procedurii mentionate anterior si fie f un flux maxim in G. Atunci multimea muchiilor (u,v) cu u in V1, v in V2 si f(u,v)=1 reprezinta un cuplaj maxim in B.
Demonstratie


Sa consideram multimea C de muchii (u,v), cu u in V1, v in V2 si f(u,v)=1. Oricare doua muchii din C nu au un capat comun. De exemplu, daca atat (u,w) si (u,w’) ar fi in multimea C, atunci, deoarece in nodul u intra o singura muchie ce are capacitatea egala cu 1, am avea 

 > 0, care incalca proprietatea de conservare a fluxului. Asadar, multimea C este un cuplaj in B. De asemenea, este usor de vazut ca numarul de muchii din C este egal cu valoarea fluxului maxim |f|.

Vom arata ca C este un cuplaj maxim in B. Fie C’ o multime de muchii (ui,vi) avand o cardinalitate mai mare decat C. Atunci, in reteaua de flux asociata lui B, definind functia f’, f’(ui,vi)=1, f’(s,ui)=1 si f’(vi,t)=1 si f’ are valoarea 0 pentru celelalte muchii, f’ este un flux avand valori intregi. De asemenea, |f’| este egal cu numarul de muchii din C’. Se obtine astfel |f’|>|f|, ceea ce reprezinta o contradictie, f fiind un flux maxim in G.
6.2. Flux maxim de cost minim


Sa consideram o retea de flux G=(V,E) in care muchiile au asociate, pe langa o capacitate, si un cost unitar. Acest cost unitar, cost(u,v) este costul platit pentru fiecare unitate de flux ce trece prin muchia respectiva (cost(u,v)>=0). Se defineste problema determinarii fluxului maxim de cost minim ca fiind determinarea unui flux maxim in G, cu proprietatea ca 

Vom prezenta, fara demonstratie, un algoritm pentru rezolvarea acestei probleme.

Vom porni de la algoritmul Edmond-Karp prezentat in sectiunea 3.1. Vom incerca, ca si in cazul acelui algoritm, sa crestem fluxul de-a lungul unui drum minim de la sursa la destinatie in reteaua reziduala, insa modul in care se defineste minimalitatea unui drum se va schimba.

Astfel, muchiilor din reteaua reziduala le asociem si lor costuri. Muchiilor (u,v) pentru care avem cap(u,v)>f(u,v) in reteaua originala, le asociem costul cost(u,v). Muchiilor (u,v) pentru care avem f(u,v) < 0 in reteaua originala, le asociem un cost negativ, –cost(v,u). Avand aceste costuri asociate, drumul minim de la sursa la destinatie se defineste ca fiind drumul avand suma minima a costurilor muchiilor din care este compus. Pentru aceasta, putem utiliza orice algoritm de determinare a drumului minim care trateaza corect cazul existentei costurilor negative, precum algoritmul Bellman-Ford.
6.3. Fluxuri cu capacitati inferioare si superioare


Fie G=(V,E) o retea de flux unde muchiile au asociate doua valori, cmin(u,v) si cmax(u,v), reprezentand capacitatea minima si capacitatea maxima a muchiei respective. Se doreste determinarea unui flux maxim f pentru care proprietatea de limitare impusa de capacitati se defineste dupa cum urmeaza:

· f(u,v) <= cmax(u,v)  (limtare superioara)
· cmin(u,v) <= f(u,v)  (limitare inferioara)

Aceasta problema se rezolva in 2 etape. Se determina intai un flux care satisface proprietatile de limitare inferioara si superioara. Apoi se aplica, in continuare, un algoritm de flux maxim modificat, astfel incat pe nici o muchie fluxul sa nu scada sub valoarea capacitatii inferioare, pentru a creste mai mult valoarea curenta a fluxului.

Vom descrie in continuare, fara demonstratie, o modalitate de a rezolva prima parte a problemei, si anume gasirea unui flux care satisface constrangerile impuse de capacitatile inferioare.

Se calculeaza pentru fiecare nod v din V, valorile cin(v) = 

 si cout(v) = 

, reprezentand suma valorilor capacitatilor inferioare ale muchiilor care intra in, respectiv ies din nodul v.

Se construieste o retea de flux noua, fara capacitati inferioare, dupa cum urmeaza. Se adauga o sursa noua s’ si o destinatie noua t’, ce reprezinta sursa si destinatia noii retele de flux. Se adauga muchiile (s’,v), avand capacitatea cin(v) si muchiile (v,t’), avand capacitatea cout(v), pentru orice nod v din V. Se observa ca cin(s) = cout(t) = 0, deci muchiile (s’,s) si (t,t’) nu vor exista in noua retea de flux.

Se pastreaza toate muchiile retelei de flux originale, insa, acestora li se asociaza o capacitate egala cu diferenta dintre capacitatea superioara si capacitatea inferioara. Astfel, o muchie (u,v), cu u si v din V, va avea capacitatea cap(u,v)=cmax(u,v)-cmin(u,v) si nu va mai avea asociata o capacitate inferioara.


Se adauga doua muchii, intre vechea sursa si vechea destinatie, (s,t) si (t,s), avand capacitate infinit.


In reteaua de flux astfel construita se determina fluxul maxim f*. Acest flux trebuie sa fie egal cu suma capacitatilor muchiilor care ies din s’ (sau care intra in t’, deoarece se observa usor ca aceste doua valori sunt egale). Daca valoarea fluxului f* este mai mica decat aceasta suma, atunci nu exista nici un flux care satisface conditiile de limitare inferioara.

In caz ca un astfel de flux exista, se revine la reteaua originala, unde pe fiecare muchie se pune o valoare de flux f(u,v) = f*(u,v) + cmin(u,v). Se verifica usor ca f respecta conditiile necesare pentru a fi un flux in reteaua G, inclusiv cele de limitare inferioara si superioara.
6.4. Fluxuri maxime cu constrangeri de timp

Un flux maxim dinamic generalizeaza problema standard de determinare a fluxului maxim prin introducerea timpului. Intr-o retea de flux dinamica, fiecare muchie are asociat un timp de tranzit necesar parcurgerii muchiei de catre flux de la un capat la celalalt.

Ford si Fulkerson au considerat urmatoare problema de flux maxim dinamic: fiind data o retea dinamica de flux, sa se determine cantitatea maxima de flux ce poate fi transmisa de la sursa la destinatie intr-un timp T dat. Ei au aratat ca aceasta problema poate fi rezolvata in 3 pasi. Intai se calculeaza o circulatie de cost minim in graful in care timpii de tranzit sunt considerati costuri pe unitatea de flux si in care se introduce o muchie suplimentara de la destinatie la sursa, avand costul –T si capacitate infinita. In al doilea pas, fluxul de cost minim determinat la pasul anterior se descompune in drumuri si cicluri. In al treilea pas, pentru fiecare dum din descompunere, se trimite flux de-a lungul acestui drum incepand de la momentul 0 si pana la momentul in care fluxul trimis de la sursa de-a lungul acestui drum nu ar mai ajunge la destinatie. Cu alte cuvinte, daca durata drumului este D, fluxul este trimis de la momentul 0 pana la momentul T-D, ajungand la destinatie in intervalul [D,T].

O generalizare a fluxurilor maxime dinamice o reprezinta fluxul maxim universal. Un flux maxim universal este un flux care maximizeaza cantitatea de flux care ajunge de la sursa la destinatie in orice moment de timp t, 0<=t<=T. Wilkinson si Minieka au aratat ca un astfel de flux exista si au oferit algoritmi pentru determinarea unui astfel de flux, insa acesti algoritmi au o complexitate exponentiala. In prezent nu se cunoaste nici un algoritm polinomial care sa rezolve problema fluxului universal maxim.

